
Avaliku ürituse „Põhjaõue Talvelaat 2013” loa taotluse rahuldamine

1. Asjaolud ja menetluse käik

29.11.2013.a. esitas Narva Kutseõppekeskus, (reg.kood 70005996) Narva Linnavalitsusele avaliku ürituse loa taotluse.

Narva Kutseõppekeskus kavandab läbi viia 14.12.2013.a kella 10.00-16.00. avalik üritus „Põhjaõue Talvelaat 2013”. Üritus suunatud avalikkusele. Ürituse raames toimub  toiduainete ja tööstuskaupade müük aadressil Peterburi mnt 2 (Narva Kindlus. Põhjaõu). 
Sihtgrupiks on linnaelanikud ja külalised.  Eeldatav osavõtjate arv 30 kauplejat  ja külastajate arv on 3000 inimest. Sissepääs on kõikidele  külastajatele tasuta. Korra tagamiseks üritusel osalevad korrapidajad.
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada Narva Kutseõppekeskuse  taotlus avaliku ürituse „Põhjaõue Talvelaat 2013” läbiviimiseks. 

3.2. Avaliku ürituse korraldajaks on Narva Kutseõppekeskus, reg.kood 70005996,  Kreenholmi 45, Narva.
3.3. Ürituse läbiviimise kohaks on Peterburi mnt 2, Narva. Narva kindluse Põhjaõu. 
3.4. Avalik üritus toimub 14.12.2013.a. Programm kestab kella 10.00-st kella 16.00-ni.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnakantseleil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

